Լև Վերշինին

**Լև Ռեմովիչ Վերշինին** (, ), ռուս պատմաբան, գիտաֆանտաստիկ գրող, բանաստեղծ, քաղաքական խորհրդատու, հրապարակախոս և հասարակական գործիչ, պատմական գիտությունների թեկնածու:

Մինչև 2000 թվականը բնակվել է Ուկրաինայում, 2000 թվականից՝ Իսրայելում, ապա Իսպանիայում։

## Կենսագրություն
Լև Վերշինինը բանաստեղծություններ սկսել է գրել դեռևս 1960-ական թվականներին։  1974 թվականին ավարտել է միջնակարգ դպրոցը: 1977 թվականին ընդունվել է Կազանի պետական համալսարանի պատմության ֆակուլտետ, բայց 1979 թվականին Վերշինինը երկրորդ կուրսից հեռացվել է «ձախակողմյան» հայտարարությունների և Լ. . Բրեժնևի մասին «քաղաքական ոչ կոռեկտ» բանաստեղծությունների համար: Մինչ այդ, Վերշինինի Պյուռոս թագավորի մասին պատմվածքի ձեռագիրը պատրաստվում էր տպագրվել «Մանկական գրականություն» հրատարակչությունում, բայց երբ հեղինակը հեռացվել է համալսարանից, պատմվածքը չի հրատարակվել։  Վերադառնալով Օդեսա՝ Վերշինինը սկսել է աշխատել գործարանում, այնուհետև դպրոցում։

1981 թվականից սովորել և 1984 թվականին կարմիր դիպլոմով ավարտել է ուսումը Օդեսայի պետական համալսարանի երեկոյան բաժնում։  Ավարտել է Մոսկվայի մանկավարժական պետական համալսարանի հեռակա ասպիրանտուրան՝ պրոֆեսորներ Ա. Ի. Նեմիրովսկու և Լ. Ս. Իլյինսկայայի ղեկավարությամբ, որտեղ 1989 թվականին պաշտպանել է պատմական գիտությունների թեկնածուի գիտական աստիճանի հայցման ատենախոսություն՝ «Էպիրուսի էթնիկական և քաղաքական վիճակը մ.թ.ա. IV-III դարերում» թեմայով (մասնագիտություն 07.00.03 — ընդհանուր պատմություն)։  1982-1989 թվականներին Վերշինինն աշխատել է միջնակարգ դպրոցում որպես պատմության ուսուցիչ։ Հեղինակել է Էպիրուսի պատմության վերաբերյալ մի շարք հոդվածներ։ Հրատարակել է հոդվածներ եվրոպական ամսագրերում։  Պատմության վերաբերյալ հրապարակումների համար Եվրոպական սոցիալական, քաղաքական և պատմական հետազոտությունների կենտրոնը Վերշինինին շնորհել է honoris causa «պատմության դոկտորի» կոչում։

Իր առաջին ֆանտաստիկ պատմվածքը՝ «Բալլադ քաջարի ասպետ Հյուգոյի մասին» (), Վերշինինը գրել է 1986 թվականին։  1987 թվականին տպագրվել է նրա «Երբ բոլորը գնացին» () պատմվածքը՝ Վերշինինի առաջին հրապարակումը ֆանտաստիկայի ժանրում։  1989 թվականին մասնակցել է երիտասարդ գիտաֆանտաստիկայի ստեղծագործական սեմինարին Դուբուլտ քաղաքում (Մերձբալթյան երկրներ), ինչի արդյունքում Վերշինինի մի քանի ստեղծագործություններ տպագրվել են Երիտասարդ գիտաֆանտաստիկ գրողների համամիութենական ստեղծագործական միավորում հրատարակչությունների «Մոլոդայա գվարդիա» ժողովածուներում։  1992 թվականին Օդեսայում տպագրվել է Վերշինինի առաջին ֆանտաստիկ գիրքը՝ «Երեք քարերի կիրճ» () ժողովածուն։  1994 թվականին Օդեսայում լույս է տեսել նաև «երկիրը, որը գողացել են» () բանաստեղծական ժողովածուն։  Հետագայում հրատարակվել են Վերշինինի մի քանի բանաստեղծական ժողովածուներ և պատմական վեպերի շարքը։ 

Զբաղվելով քաղաքականությամբ՝ Վերշիինը դարձել է քաղխորհրդի պատգամավոր, Օդեսայի փոխքաղաքապետ։  1994 թվականին Օդեսայի 302 (Կենտրոնական) ընտրատարածքում զբաղեցրել է առաջին տեղը Ուկրաինայի Գերագույն ռադայի ընտրություններում, սակայն պատգամավոր չի դարձել այն ժամանակվա օրենսդրության առանձնահատկությունների պատճառով. երկրորդ փուլում ընտրողների մասնակցությունը ցածր էր քվեարկելու իրավունք ունեցողների 50 տոկոսից։  Արդյունքում, 1994-1998 թվականներին Օդեսայի 302 շրջանը Գերագույն ռադայում ներկայացուցչություն չուներ, իսկ Վերշինինն ինքը այդ ժամանակ Օդեսայի քաղաքային խորհրդի պատգամավոր էր։  1998 թվականին առաջադրվել է Օդեսայի քաղաքային ղեկավարի պաշտոնում, սակայն հանել է իր թեկնածությունը ընտրություններից երեք օր առաջ։ 

1996 թվականին Մոսկվայի «Արգուս» հրատարակչությունը հրատարակել է Վերշինինի «Սխալ վաղվա տարեգրությունները» () և «Երկուսը Հավերժության ստորոտում» () պատկերազարդ երկհատորյակը, որը ներառում էր նաև վերահրատարակություններ։  Երկհատորյակը ներառում էր Վերշինինի այդ ժամանակ գրված գրեթե բոլոր ֆանտաստիկ տեքստերը։  Նույն թվականին այս երկհատորյակում ընդգրկված «Սխալ վաղվա տարեգրությունները» վեպը տպագրվել է «Էքսմո» հրատարակչության կողմից՝ «Մեծ Սատանգ» վերնագրով (միևնույն ժամանակ, հեղինակը մեծացրել է վեպի ծավալը և լրացրել այն երրորդ մասով)։  1998-2000 թվականներին «Էքսմո»-ում լույս են տեսել նաև «Лихолетье Ойкумены», «Թագավորների ժամանակը» (), «Սելվան չի սիրում օտարներին» (), «Սելվան կարողանում է սպասել» () վեպերը։ 

2000 թվականի դեկտեմբերին Վերշինինը բնակություն է հաստատել Իսրայելում և եղել է «Վեստի» թերթի ու «Իսրայել+» հեռուստաալիքի առաջատար քաղաքական մեկնաբանը։  Այստեղ նա դադարել է զբաղվել գրական գործունեությամբ, գրել է լրագրողական հոդվածներ, ակտիվորեն զբաղվել քաղաքական աշխատանքով։ «Նարնջագույն հեղափոխության» ժամանակ Վերշինինը որպես Արևելյան Եվրոպայի և ԱՊՀ երկրների իսրայելական ինստիտուտի փոխտնօրեն, մասնակցել է որպես Ուկրաինայում նախագահական ընտրությունների միջազգային դիտորդ։  Նրա գործունեությունը նախագահական ընտրությունների ժամանակ, մասնավորապես ընտրությունների երրորդ փուլի դատապարտումը որպես Սահմանադրությանը հակասող, բևեռային արձագանքներ է առաջացրել Իսրայելի և արտերկրի ԶԼՄ-ներում։

Եղել է մի շարք հետազոտական կազմակերպությունների փորձագետ և խորհրդատու, ինչպիսիք են Ընտրական համակարգերի միջազգային փորձագիտական կենտրոնը (International expert Center for Electoral Systems, ICES) և քաղաքական ու ընտրական գործընթացների վերլուծական մոնիթորինգի միջազգային կենտրոնը։ 

2007 թվականի հունիսին բնակություն է հաստատել Իսպանիայում՝ Ալիկանտե քաղաքի շրջակայքում։ 

Հիմնական զբաղմունքը՝ վերլուծություն, խորհրդատվություն, ընտրական գործընթացների մոնիտորինգ ԱՊՀ երկրներում, Կենտրոնական Ասիայում և Աֆրիկայում:

2013 թվականից աշխատում է հիմնականում պատմական լրագրության և գիտահանրամատչելի գրականության ժանրերում, հեղինակ է մի շարք մենագրությունների, որոնք նվիրված են տարբեր երկրների (Ռուսաստան, Ուկրաինա, Բուլղարիա, Վրաստան, ԱՄՆ, Աֆրիկայի և Լատինական Ամերիկայի պետություններ) անցյալին:

Խիստ քննադատում է ներկայիս Ուկրաինայի քաղաքականությունը՝ այն բնութագրելով որպես «ֆաշիստական՝ նացիզմի հստակ տարրերով»։  BBC-ի խմբագրության կարծիքով՝ «Հակա-Ռուսաստան» դավադրության տեսության հեղինակն է Արևմուտքի երկրների մասին, որոնք Ուկրաինան տրամադրում են Ռուսաստանի դեմ։  2014 թվականին ակտիվորեն աջակցել է Ուկրաինայի հարավ-արևելքում բողոքի ցույցերին։ 2022 թվականին պաշտպանել Է Ռուսաստանի լայնամասշտաբ ներխուժումն Ուկրաինա։

2018 թվականից Վերշինինը ներառվել է Ուկրաինայի ազգային անվտանգության համար սպառնալիք ստեղծող անձանց ցանկում։  Բացի այդ, Վերշինինի որոշ գրքեր արգելվում են տարածվել Ուկրաինայում՝ որպես Ուկրաինայի ինքնիշխանությունը խաթարող: 2020 թվականի դրությամբ արգելվածների ցանկում ներառված էր Վերշինինի 7 գիրք։

## Մատենագրություն
### Գեղարվեստական արձակ
# Ущелье трёх камней. Повести и рассказы / Лев Вершинин. — Одесса: Киноцентр, 1992. — 304 с. — 50000 экз. — ISBN 5-7240-0044-X.
# Великий Сатанг : [Роман] / Лев Вершинин. — М.: ЭКСМО, 1996. — 407 с. — 20000 экз. — ISBN 5-85585-817-0.
# Лихолетье Ойкумены : [Роман] / Лев Вершинин. — М.: ЭКСМО-Пресс, 1998. — 424 с. — 8000 экз. — ISBN 5-04-000674-8.
# Время царей : [Роман] / Лев Вершинин. — М.: ЭКСМО-Пресс, 1998. — 424 с. — 8000 экз. — ISBN 5-04-000672-1.
# Сельва не любит чужих : [Фантаст. роман] / Лев Вершинин. — М.: ЭКСМО-Пресс, 1999. — 539 с. — 13000 экз. — ISBN 5-04-002329-4.
# У подножия вечности : [Фантаст. роман] / Лев Вершинин. — М.: АСТ, 2000. — 377 с. — 7000 экз. — ISBN 5-17-002103-8 (В пер.).
# Сельва умеет ждать : [Фантаст. роман] / Лев Вершинин. — М.: ЭКСМО-пресс, 2000. — 441 с. — 13000 экз. — ISBN 5-04-006060-2 (В пер.).
# Великий Сатанг : [Роман] / Лев Вершинин. — М.: АСТ, 2001. — 413 с. — 10000 экз. — ISBN 5-17-007068-3.
# Доспехи бога : [Фантаст. роман] / Лев Вершинин; При участии М. Вершининой. — М.: ЭКСМО, 2003. — 346 с. — 11000 экз. — ISBN 5-699-01654-6.
# Фантастические произведения / Лев Вершинин; [Худож. Д. Д. Гордеев и др.]. — М.: Аргус, 1996-. — ISBN 5-85549-041-6. Т. 1: Хроники неправильного завтра. — 1996. — 364 с. — 10000 экз. — ISBN 5-85549-058-0; Т. 2: — 1996. — 348 с. — 10000 экз. — ISBN 5-85549-059-9.
# Наследники Бога — [Роман] / Лев Вершинин. — М.: Азбука, 2006. — 416 с. — 10000 экз. — ISBN 5-352-01590-4
# Священная война : [сборник] / Андрей Лазарчук, Андрей Мартьянов, Лев Прозоров, Владимир Свержин; [ред.-сост. В. Гончаров]. — Москва: Яуза, Эксмо, 2008. — 318 с. — (Военно-историческая фантастика). Содерж.: Заяц белый, куда бегал / Ирина Андронати, Андрей Лазарчук. Вологда-1612 / Александр Тюрин. Первый год Республики / Лев Вершинин. Образ гордой дамы / Владимир Свержин. Запад-Восток / Павел Николаев. Мыши! / Андрей Мартьянов. Священная война; Первый император; Юбилей; Я хочу стать космонавтом / Лев Прозоров. Наши мёртвые; Вопрос Президенту / Вадим Шарапов. — 7100 экз. — ISBN 978-5-699-27474-1.
# Обречённые сражаться : [Роман] / Лев Вершинин. — М.: Эксмо, 2016. — 385 с. — 5000 экз. — ISBN 978-5-699-89640-0
# Стрелы Судьбы : [Роман] / Лев Вершинин. — М.: Эксмо, 2016. — 416 с. — 5000 экз. — ISBN 978-5-699-90336-8
# Vildaka homse kroonikad. / Lev Veršinin. Tõlkija(d) Tatjana Peetersoo, Veiko Belials. — Tallinn.: Orpheuse Raamatukogu, 2019. — 416 с. — 2000 экз. — ISBN 9789949661459

### Պոեզիա
* 1989 — *Экологическая фантазия* // Техника — молодёжи, № 5, 1989
* 1991 — *Баллада о боевом слоне*, Սանկտ Պետերբուրգ
* 1994 — Երկիրը, որ գողացել էին (*Страна, которую украли*), Օդեսա, Одессей
* 2001 — *Неактуальные баллады*, Սանկտ Պետերբուրգ, Лань

## Ճանաչում
Ի պատիվ Լ. Վերշինինի կոչվել է խոշոր երկարաբեղիկ՝ Վերշինինի պսալիդոգնատուսը (*Psalidognathus vershinini*), որը հանդիպում է Էկվադորում։

## Մրցանակներ
* 1994 — EuroCon (ESFS Awards) «Լավագույն նորամուտ» անվանակարգում
* 1997 — «Странник» մրցանակ «Միջին ձև» կատեգորիայում «Հանրապետության առաջին տարին» ստեղծագործության համար
* 1999 — «Աստղային կամուրջ» փառատոնի մրցանակ «Շարքեր, սերիաներ և վեպեր շարունակությամբ» կատեգորիայում, 1-ին տեղը «Սելվան չի սիրում օտարներին» գրքի համար
* 2000 — «Աստղային կամուրջ» փառատոնի մրցանակ «Ֆենգ-դո վարպետ» անվանակարգում (3-րդ տեղ)

## Գրագողության մեղադրանքներ
«Մաարիվ» թերթի հաղորդմամբ՝ 2004 թվականին մեղադրվել Է գրագողության մեջ։ Լրագրող Ալեքսանդր Էթերմանը հայտարարել է հետևյալը. «Պարոն Վերշինինը «Վեստի» թերթում որպես իրենը ներկայացրել է այլ հեղինակների կողմից գրված բառեր, արտահայտություններ և պարբերություններ»։ Նույն ժամանակ լրագրող Արկան Կարիվը կարծիք է հայտնել Ալեքսանդր Էթերմանի գործողությունների քաղաքական դրդապատճառների մասին։  Մեղադրանքների մանրամասն հերքումը հրապարակվել է իսրայելական «Վրեմյա» շաբաթաթերթում (2005, № 27), որից հետո Ալեքսանդր Էթերմանը ներողություն է խնդրել։

## Ծանոթագրություններ

## Գրականություն
* 

## Արտաքին հղումներ
* Լև Վերշինինի կայքը

Կատեգորիա:20-րդ դարի գրողներ
Կատեգորիա:20-րդ դարի լրագրողներ
Կատեգորիա:20-րդ դարի պատմաբաններ
Կատեգորիա:20-րդ դարի ռուս գրողներ
Կատեգորիա:21-րդ դարի գրողներ
Կատեգորիա:21-րդ դարի պատմաբաններ
Կատեգորիա:Գիտնականներ այբբենական կարգով
Կատեգորիա:Իսրայելցի գրողներ
Կատեգորիա:Իսրայելցի լրագրողներ
Կատեգորիա:Իսրայելցի պատմաբաններ
Կատեգորիա:Լրագրողներ այբբենական կարգով
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Կատեգորիա:Խորհրդային պատմաբաններ
Կատեգորիա:Պատմական գիտությունների թեկնածուներ
Կատեգորիա:Ռուս բանաստեղծներ
Կատեգորիա:Ռուս գրողներ
Կատեգորիա:Ռուս քարոզիչներ
Կատեգորիա:Ռուսաստանի գրողների միության անդամներ